Rød sporeblom

Rød sporeblom (Centranthus ruber) er en plante i kaprifolfamilien.

Den er en tuet, middels til høy, flerårig urt. Planten er litt kjøttfull og har voksovertrekk på stengel og blad. Det er mange opprette stengler som har endestilte klaser med små, mørkrosa, duftende blomster. Kronbladene har en tydelig spore ved basis, og hver blomst har bare én pollenbærer. Planten vokser på steinete steder og gamle murer, som regel nært kysten.

Rød sporeblom vokser vilt i landene ved Middelhavet. Den dyrkes i hager og er naturalisert i Vest-Europa og på Madeira, Kanariøyene og Azorene. Det finnes en hvit ('Albus') kultivar og en rødlig ('Coccineus').

Referanser

Litteratur

Eksterne lenker 
 

Kaprifolfamilien